الكافرون (عنوان أصلي ب لعربية)،  رواية مغريبية ب لعربية صدرات عام 2019، و كتبها لكاتيب لمغريبي ادريس الݣنبوري. لكتاب خرجاتو دار نّشر  دار إفريقيا الشرق - الدار لبيضا. رّيواية كاتدخل ف باب أدب لحباسات وهي رّيواية تالتة ديال الݣنبوري. رّيواية كاتأرّخ لواحد لفترة ف تاريخ لمغريب (بين 2003 و 2008) لّي عرفات قمع كبير ل لحركات لإسلامية و نتيهاكات كبيرة د حقوق لإينسان ف حق سّلفيين لّي تشدّو ف لحملة لكبيرة لّي تلات عمليات 16 ماي ف دّار لبيضا. رّيواية كاتعاود لقصّة ديال واحد لمسجون كان مع سّلفية لجيهادية ف لمغريب، سميتو ابراهيم الصّروخ و لّي كايحكي، على شكل فلاش باك، كيفاش تطورات حياتو حتا لقا راسو ف وسط جماعة إسلامية سلفية متشدّدة و كيفاش غادي يعاني ف وسط لحبس، ف لّول من لقمع و تّعديب و من بعد من لأسئلة و تّخمام لّي غايخليه يفكّر بزّاف ف لمعتقدات و لإيديولوجية ديالو. ""الكافرون" .. الكنبوري يقتحم أدب السجون برواية عن السلفية الجهادية". هسبريس (بلعربية). 23 فبراير 2019.